Du skal nok lige tjekke dit brød en ekstra gang, inden du sætter tænderne i. For Kohberg har fredag aften udsendt en pressemeddelelse, hvori de gør opmærksom på, at der kan være sluppet kølemiddel ned i dejen. Risikoen for kølemiddel i brødet gør de fire partier brød uegnet som fødevare. Følgende brødvarianter kaldes tilbage: Softkernerugbrød, 1000 gram, solgt i dag, fredag den 19.01.18, som friskbagt brød uden emballage i Brødhuset i Netto Aktiv protein brød, 600 gram, alle butikker i Danmark, mindst holdbar til 25.01.18, EAN nr: 5726866108500 Bagergårdens Øko Solsikke rugbrød, 1450 gram, mindst holdbar til 25.01.18, EAN nr. 5701246100213, solgt til grossisterne Hørkram Foodservice A/S, BC Catering, AB Catering, Catering Engros, Inco Cash & Carry København Bagergårdens Classic rugbrød, 1450 gram, mindst holdbar til 25.01.18, EAN nr. 5701246101227, solgt til grossisterne Hørkram Foodservice A/S, Inco Cash & Carry København, AB Catering, BC Catering samt Catering Engros, Dagrofa S-Engros Årsag: En teknisk fejl er årsagen til en mindre lækage i vandtilførslen, og der er risiko for spor af kølemiddel i brødet. Fejlen er fundet og omgående udbedret, lyder det fra Kohberg pressemeddelelsen. Risiko: Brødene er vurderet uegnet til fødevare. Råd til forbrugere: Forbrugerne bedes kassere brødet eller tilbagelevere brødet til butikken, hvor det er købt.

Opsummering:
Kohberg tilbagekalder fire partier brød, da der er risiko for, at produkterne indeholder spor af kølemiddel.